PTTEP นำทีม “หุ้นพลังงาน” บวกคึก! โบรกเคาะเป้า 179 บ. ชี้น้ำมันพุ่งหนุนราคาขายเพิ่ม
PTTEP นำทีม “หุ้นพลังงาน-โรงกลั่น” บวกคึก! โบรกเคาะเป้า 179 บ. มองผลงานไตรมาส 2/65 โต ขณะที่ราคาน้ำมันสูงขึ้นจะช่วยสนับสนุนราคาขายเฉลี่ยขึ้น
PTTEP นำทีม “หุ้นพลังงาน-โรงกลั่น” บวกคึก! โบรกเคาะเป้า 179 บ. มองผลงานไตรมาส 2/65 โต ขณะที่ราคาน้ำมันสูงขึ้นจะช่วยสนับสนุนราคาขายเฉลี่ยขึ้น
27 พ.ค. 2565

ผู้สื่อข่าวรายงานว่า ณ เวลา 10:04 น. ราคาหุ้น บริษัท ปตท. สำรวจและผลิตปิโตรเลียม จำกัด (มหาชน) หรือ PTTEP อยู่ที่ระดับ 165.00 บาท บวก 5.00 บาท หรือ 3.12% สูงสุดที่ระดับ 167.50 บาท ต่ำสุดที่ระดับ 164.00 บาท ด้วยมูลค่าการซื้อขาย 788.12 ล้านบาท
ด้านราคาหุ้น บริษัท ปตท. จำกัด (มหาชน) หรือ PTT อยู่ที่ระดับ 37.50 บาท บวก 0.50 บาท หรือ 1.35% สูงสุดที่ระดับ 37.50 บาท ต่ำสุดที่ระดับ 37.25 บาท ด้วยมูลค่าการซื้อขาย 99.88 ล้านบาท
ส่วนราคาหุ้น บริษัท ไออาร์พีซี จำกัด (มหาชน) หรือ IRPC อยู่ที่ระดับ 3.40 บาท บวก 0.06 บาท หรือ 1.80% สูงสุดที่ระดับ 3.42 บาท ต่ำสุดที่ระดับ 3.36 บาท ด้วยมูลค่าการซื้อขาย 79.69 ล้านบาท
ขณะที่ราคาหุ้น บริษัท ไทยออยล์ จำกัด (มหาชน) หรือ TOP อยู่ที่ระดับ 57.00 บาท บวก 1.00 บาท หรือ 1.79% สูงสุดที่ระดับ 57.00 บาท ต่ำสุดที่ระดับ 56.50 บาท ด้วยมูลค่าการซื้อขาย 145.00 ล้านบาท
ด้านราคาหุ้น บริษัท พีทีที โกลบอล เคมิคอล จำกัด (มหาชน) หรือ PTTGC อยู่ที่ระดับ 47.75 บาท บวก 0.75 บาท หรือ 1.60% สูงสุดที่ระดับ 47.75 บาท ต่ำสุดที่ระดับ 47.50 บาท ด้วยมูลค่าการซื้อขาย 61.11 ล้านบาท
เช่นเดียวกับราคาหุ้น บริษัท เอสโซ่ (ประเทศไทย) จำกัด (มหาชน) หรือ ESSO ณ เวลา 10:22 น. อยู่ที่ระดับ 10.00 บาท บวก 0.40 บาท หรือ 4.17% สูงสุดที่ระดับ 10.10 บาท ต่ำสุดที่ระดับ 9.75 บาท ด้วยมูลค่าการซื้อขาย 180.55 ล้านบาท
โดยราคาหุ้นในกลุ่มพลังงานปรับตัวเพิ่มขึ้นตอบรับ สัญญาน้ำมันดิบเวสต์เท็กซัส (WTI) ตลาดนิวยอร์กปิดพุ่งขึ้นในวันพฤหัสบดี (26 พฤษภาคม 2565) โดยตลาดได้แรงหนุนจากการความต้องการใช้น้ำมันในสหรัฐที่มีแนวโน้มสูงขึ้นในช่วงวันหยุด Memorial Day รวมทั้งการคาดการณ์ที่ว่า สมาชิกสหภาพยุโรป (EU) จะสามารถบรรลุข้อตกลงคว่ำบาตรการนำเข้าน้ำมันจากรัสเซีย
ทั้งนี้ สัญญาน้ำมันดิบ WTI ส่งมอบเดือนก.ค. เพิ่มขึ้น 3.76 ดอลลาร์ หรือ 3.4% ปิดที่ 114.09 ดอลลาร์/บาร์เรล
ส่วนสัญญาน้ำมันดิบเบรนท์ (BRENT) ส่งมอบเดือนก.ค. เพิ่มขึ้น 3.37 ดอลลาร์ หรือ 3.0% ปิดที่ 117.40 ดอลลาร์/บาร์เรล
ด้านบริษัทหลักทรัพย์ พาย จำกัด ระบุในบทวิเคราะห์ แนะนำ “ซื้อ” หุ้น PTTEP (ซื้อ / ราคาเป้าหมาย 179 บาท) ภาพรวมไตรมาส 2/2565 เป็นบวกเพราะคาดว่ากำไรสุทธิจะโตขึ้นทั้งจากปีก่อน และจากไตรมาสก่อน พร้อมประเมินว่าการเริ่มผลิตก๊าซจากโครงการ G1/61 และ G2/61 (ประเทศไทย) จะช่วยหนุนการเติบโตของยอดขายได้ 10% ส่วนราคาน้ำมันที่สูงขึ้นอาจเข้ามาช่วยกระตุ้นราคาขายเฉลี่ยขึ้น